JohanHeinsen/ENO huggingface dataset:
Aarhuus Stifts-Tidende, 1835-09-24
Tirsdagen den 29de Septbr. næstkommende, Klokken 9 Formiddag, bliver paa Frysenborgs ordinaire Tingsted foretaget Licitation over 2de Broers Reparation paa Landeveien imellem Woldbye og Søebyevad nemlig: Broen ved sidstnævnte Krosted og ved Kjøbmandsvad, efter de Conditioner som ere henlagte hos Sognefogden i Svendstrup, og kunne læses hos Undertegnede. Birkecontoiret i Hammel, den 9de Septbr. 1835. Tommesen.
Aarhuus Stifts-Tidende, 1835-09-24
Formedelst indtrufne Forhindringer kan Udleveringen af Løsøre og Effecter, som ere kjøbte og kjøbes ved Auctionen paa Rodsteenseie den 21de d. M. og følgende Dage, ikke begynde førend Mandagen den 5te n. M. og fortsættes den følgende Dag ligesom fremdeles hver Mandag og Tirsdag i de 2 paafølgende Uger. Rodsteenseie, den 23de Septbr. 1835. Lanng.
Aarhuus Stifts-Tidende, 1835-09-24
At Aarhuus Løve=Apothek nu er afhændet til min Søn K. Reddelien, og fra 9de f. M. er drevet for hans Regning, undlader jeg ei herved at tilkjendegive Enhver der paa nogensomhelst Maade har staaet i Forbindelse med min afdøde Mand og mig, idet jeg aflægger min Tak for den os ydede Velvillie og anbefaler min Søn til, i Fremtiden at nyde samme Godhed. Som Følge af den skete Forandring maae alle løbende Regninger nu opgjøres til Afstaaelsesdagen og bedes derefter indbetalte til Procurator Jngerslew, der paa mine Børns og mine Vegne indcasserer samme. Aarhuus, den 11te Septbr. 1835. M. sal. Reddeliens, født Holbech.
Aarhuus Stifts-Tidende, 1835-09-24
Hos Justitsraad Seidelin i Aarhuus er et Beløb af omtrent 1600 Rbd. r. S. og 1300 Rbd. Sedler, Umyndige tilhørende, enten samlet eller i mindre Deele, at faae tillaans imod lovbefalet Sikkerhed.
Aarhuus Stifts-Tidende, 1835-09-24
Skipper J. P. Kjerulff, som ligger under Ladning i Altona, og har saavel halv Ladning, bliver bestemt færdig til den 30te dennes. M. Carlsen.
Aarhuus Stifts-Tidende, 1835-09-24
Et Meierie paa circa 120 Koer ønskes i Forpagtning til 1ste Mai 1836. De herpaa Reflecterende bedes behagelig paa Adressekontoiret i Aarhuus at aflægge Billetter mrkt. L. T.
Aarhuus Stifts-Tidende, 1835-09-24
Hos Madame Secher paa Studsgade kan et Værelse for en eenlig Person strax erholdes tilleie, omdet ønskes kan Kosten ogsaa faaes.
Aarhuus Stifts-Tidende, 1835-09-24
Et Overværelse med en beqvem Opgang kan faaes tilleie til Michaeli Flyttetid, og om forlanges kan Leiligheden strax tiltrædes. Andersen, Skoemagermester, paa Guldsmedgade.
Aarhuus Stifts-Tidende, 1835-09-24
2de meublerede Værelser ønskes fra October Maaned tilleie af en Herre. Adressekontoiret modtager Underretning desangaaende.
Aarhuus Stifts-Tidende, 1835-09-24
En døvstum Dreng, 16 Aar gl., som i Sommer er hjemkommet fra Jnstitutet, hvor han i 6 Aar er underviist og konfirmeret, samt tillige der oplært i Skræderprofessionen, ønskes anbragt hos en Mester i denne Profession, enten i Aarhuus eller paa Landet, saasnart mueligt. Adressekontoiret anviser.
Aarhuus Stifts-Tidende, 1835-09-24
Et ungt dannet Menneske der troer sig skikket til Forretningsreiser, tillige øvet i den danske Handelscorrespondence og Bogholderie, og ikke ukyndig i det tydske Sprog, kan blive antaget paa et Handelscomptoir i Kjöbenhavn. Herpaa Reflecterende ville behageligen aflægge frankeret Brev, mkt. A. B. paa dette Blads Comptoir, og deri angive i hvilket Fag de tidligere og for Öieblikket arbeide, samt hvori deres Forretninger fornemmeligen have bestaaet. Aarhuus, den 5te September 1835. Sognefoged Niels Mortensens Levnetsløb er at faae tilkjøbs for 1 Mk. hos J. Jessen. Subskription paa Bladet fra Munden, hvoraf udkommer et Nr. om Ugen, og koster 1 Rbd. Qvartalet, modtages i Aarhuus hos J. Jessen.
Aarhuus Stifts-Tidende, 1835-09-24
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1835-09-25
No. 153. Fredagen. den 25de September. Den til Forsendelse. med Brevposterne Kongelig allernaadigst allene privilegerede. Aarhuus Stifts-Tidende.
Aarhuus Stifts-Tidende, 1835-09-25
Nyheder fra Udlandet. Spanien. Det synes, efter franske Aviser, som Folket i Madrid har ladet sig nøie med Ministrenes Afskedigelse og Dronningens Løvte om strax at ville indkalde de Cortes og lade disse udarbeide en ny Forfatning Den bekjendte Arguelles, hidtil Chef for Oppositionen, der i 10 Aar har været landsforviist og levet Engelland, og som i 1820 var Medlem af det Ministerium man kaldte de syv Perler, samt for sin ualmindelige Veltalenhed var givet Tilnavnet: "den Guddommelige, skal paa Folkets Forlangende være bleven udnævnt til Premierminister. Og til ham har Dronningen nu overladt det at organisere et nyt Kabinet Som formeentlige Medlemmer heraf nævnes lutter Hovedmænd for Oppositionen, blandt hvilke ogsaa GreAlmodovar, der som bekjendt i Valencia har stillet sig i Spidsen for Folkets Opstand. Jfølge Privatbreve hed det i Paris, at en i Madrid oprettet Central-Junta havde sat sig i Forbindelse med Juntaerne i Kongerigets Provindser, ja det hedte saagar, at Regjeringen havde anerkjendt dem paa visse Vilkaar. Det Pariserkabinet havde været stærkt beskjæftiget angaaende hvad Beslutning det skulde tage med Hensyn til den forlangte Jntervention. Endelig hed det, at GeneralHarispe havde faaet Ordre til at rykke ind i Spanien med 30,000 Md. Men allerede Dagen efter blev der sendt ham Contraordre, da Regjeringen nu havde besluttet, ikke at intervenere. Til denne Beslutning lykønsker man nu den franske Regjering, thi en Jntervention mod næsten hele Spaniens Frihedsopstand vilde dog have klædt Juliregjeringen altfor ilde, Desuden har den nye spanske Premierminister altid været stemt, imod al fransk Mellemkomst. Det var paa høie Tid at Dronningen gav efter, thi selv Militairet havde begyndt at faae Frihedsnykker. Nogle Regimenter vare kaldte hid til Hovedstadens Forstærkning; Quesada vilde mønstret dem, men var bleven modtaget med den saakaldte Tragala, Riegohymnen, og andre Frihedsviser. Han bød dem være stille, men hvis han ikke strax var reden bort, havde hans Liv staaet paa Spil. - Hele Aragonien har nu sluttet sig til Opstanden. General Morillo var flygtet fra Corunna paa en fransk Fregat. Denne Stads Borgervæbning havde i Forening med Omegnens Landfolk bemægtiget sig Ferrol, en af Spaniens tre Krigshavne, tilligemed alle derværende Arsenaler og Magasiner. J Saragossa havde Folket gjenopreist Konstitutionsstenen med stor Høitidelighed. Ogsaa Nonneklostrene lukkes nu allevegne, og Nonnerne sendes hjem til deres Familier. Munkene ere som pludseligt uddøde. (J London havde den 16de Septbr. Rygtet om en vigtig Seiersefterretning fra Bilbao sat hele Børsen i Bevægelse. Derskulde den 5te Septbr., saa hed det, være forefaldet et morderisk Slag, hvori Carlisterne vare blevne total slagne, og havde mistet 1400 Mand. Det skulde være som Følge deraf, at de engelske spanske Tropper havde undsat og frelst Bilbao.)
Aarhuus Stifts-Tidende, 1835-09-25
Portugal. Det portugisiske og det sardiniske Hof have pludseligt brudt med hverandre, der menes fordi Underhandlingerne vare afbrudte og Dronning Marias Formæling med Prindsen af Carignan. Den portugisiske Gesandt havde faaet Ordre til at forlade Turin inden 24 Timer, og til Giengield ere i Portugal alle sardiniske Consuler blevne suspenderede, det sardiniske Flag indtil videre formeent Adgang til Rigets Havne, og de sig der opholdende sardiniske Undersaatter satte under speciel Opsigt. Kongres i Toplitz. Saasnart Troppemønstringen er forbi ved Kalisch &c. ville de østerrigske, russiske og preussiske Monarker holde en Sammenkomst i Toplitz med Tydsklands Souverainer af anden og tredie Rang. Om denne Sammenkomst udspredes der utroligt mange Rygter. Blandt andet tales om en stor Leir og Sammentrækning af alle de i Bøhmen garnisonerende Regimenter. Som Tilforladeligt meldes, at Regimentscheferne i Theresienstadt, Sagaz, Prag a. have Ordre til at holde sig marschfærdige. Rundtomkring Toplitz skal der slaaes en meget stærk Militairkordon. Hr. James Rothschild, som forestaaer Huset i Paris, er blandt dem som Monarkerne have indbudt til Toplitz, for, som der menes, at raadføre sig med ham angaaende Pengesager for paakommende Tilfælde.
Aarhuus Stifts-Tidende, 1835-09-25
Leiren ved Kalisch. Det var den 12te Septbr. at den preussiske Hær rykkede ind i Leiren. J Spidsen for den reed Keiseren af Rusland, i sit preussiske Regiments Uniform, og Kongen af Preussen. Efter dem fulgte Keiserinden paa høire Fløi af en Eskadron af den under hendes Kommando staaende preussiske Chevalier=Garde. Hele den russiske Hær stod opstillet. Begge Hære komplimenterede hinanden med Hurraraab, Kanonsalver af halvtredie hundrede Kanoner, o. s. v. Derpaa marscherede samtlige russiske Tropper forbi Kongen af Preussen, anførte af Keiseren selv. Keiserinden reed nu foran sit russiske Chevalier=Garde Regiment, iført en grøn Ridedragt med hvid russisk Hue. Ved Gudstjenesten kommanderede Keiseren selv Vagtparaden. - Den øieblikkelige Forlegenhed der var indtraadt med Hensyn til Troppernes Forpleining er hurtig bleven hævet, og der skal være fældet en haard Kjendelse over to høie Militairpersoner som have gjort sig skyldige i Underslæb, hvilket Keiseren var kommet efter ved personlig Forespørgsel hos en Kjøbmand i Warmbrun, hvorpaa han lod anstille videre Efterforskninger. Allevegne ledsages Keiseren af sin Mund kok. Ved en stor Fest forleden nød Hs. M. ikke andet end to blødkogte Æg. Kongen af Preussen har havt det Uheld, at en Gensdarmes Hest, som Rytteren ikke formaaede at styre, gik i Veiret og traf i Nedfaldet med sine Forbeen Kongens Knæ, netop paa det Been som Majestæten for nogle Aar siden havde havt det Uheld at brække. Knæet hovnede strax, men to Dage efter kunde Monarken tage ud igjen. Og saa klages over det Uheld, at Veiret er saa slet. Jernbanen mellem Hamborg og Lübeck. Al er nu parat til dennes Anlæg, der mangler kun den danske Regjerings Tilladelse. – Naar man med Vished kan forudsee, at dette Anlæg vil meget betydelig skade Sund= og Kanaltolden, som er en af Danmarks vigtigste Jndtægter, naar man tillige veed, at Hamborgs og Lübecks Handelsinteresse er gandske Danmark modsat, saa vil man vist finde det billigt, at den danske Regjering kun tillader det paa saadanne Vilkaar, som kunne sikkre Staten mod en altfor stor Formindskelse i Jndtægterne, og kun da tillader Banens Anlæggelse naar man vil betale en Transittold af de derpaa transporterede Varer, hvorved Afgangen. i Sundtolden for en Deel vilde dækkes. Man har tilbudt Regjeringen en vis aarlig Afgift, men som ikke ansees for at være nogen tilstrækkelig Betryggelse.
Aarhuus Stifts-Tidende, 1835-09-25
Fædrelandet. Khvn. den 22de Septbr. Paa Løverdag begive Deres Majestæter Sig fra Frederiksberg Slot til Allerhøists. Vinterresidents i Khvn.
Aarhuus Stifts-Tidende, 1835-09-25
Hs. M. Kongen har benaadet Landmaaler og Skovrider i Cismar Amt, C. F. Kiene, med Dannebrogsmændenes Hæderstegn.
Aarhuus Stifts-Tidende, 1835-09-25
J Løverdags døde den ældste Regimentschirurg i Armeen, N. Beausin, Ridder af Dannebr. J forrige Uge døde her 15 Personer af Kopper. Tre druknede, Een havde dræbt sig selv. J bemeldte Uge vare 4 flere døde end fødte.
Aarhuus Stifts-Tidende, 1835-09-25
Forleden Morgen fandtes en ubekjendt død Mandsperson hængende paa en af Christiansborg Slots Lygtepæle. Han var høi af Væxt, blond af Haar, omtrent 40 Aar gammel, &c.
Aarhuus Stifts-Tidende, 1835-09-25
Mod Hovedstadens ældste Farversvend, den ved sine fromme Smaastykker i Khvns Adresavis bekjendte T. C. Hetting, har der været anlagt en Justitssag fordi han med to andre Farversvende havde deelt Beholdningen af en Syge= og Begravelses Kasse for Farversvende, hvortil han, der ansees foren meget retsindig Mand, havde anseet sig berettiget, hvilken Sag opløste sig uden Plet paa ham i mindste Maade.""Bladet fra Munden." Under denne Titel er her i disse Dage begyndt et nyt Ugeblad, som udgives af Exam. juris Bolt. Det har til Motto: "Fornøden Sandhed er ingen Mand for broget."
Aarhuus Stifts-Tidende, 1835-09-25
For at den som vil have noget indført i dette Blad, og ei ønsker sit Navn bekjendtgjort, kan faae sit Ønske opfyldt, paatager Redacteuren sig Forfatteransvaret for de Stykker, under hvilke intet Navn findes. For dem som have Attraa at fremsætte beviislig Sandhed, og ei have Evne til selv at nedskrive den, conciperer han uden Betaling, og saadanne beviisligge Sandheder indføres i Bladet uden Hensyn til Jndividets Formue, Rang og Stand, de muligen maatte vedgaae. No. 1 indeholder: "Ere Forvalterne paa de den kgl. Kasse tilh. Godser kgl. Embedsmænd 2 "Justitsraad Harhoff og Niels Mortensen." "Kan Bagerlauget af egen Magtfuldkommenhed danne en Stat i Staten,"Om Communalvæsenet, eller: Kæmneren i Ringsted." Det er en ikke umærkelig Efterretning som læses i bemeldte Blad, at Jnteressenterne i Bager=Lauget og Rugbrødbager=Corporationen heri Staden skulle have truffet den Overeenskomst, at ingen af dem maa sælge Brød under Taxten, under en Mulct af 10 a 20 Rbd.
Aarhuus Stifts-Tidende, 1835-09-25
J Fredags borttoges Plankeværket om den nye Universitetsbygning, og den imponerende Fagade af denne Bygning, der er opført i en saa original Stiil fremstiller sig saaledes nu frit anskuelig.
Aarhuus Stifts-Tidende, 1835-09-25
J Gaar Aftes ere 4 Arrestanter undvegne fra Frederiksholms Arrest ved Langebroe.
Aarhuus Stifts-Tidende, 1835-09-25
Den under 4de de fra et af Citadellets Fangetaarne undvegne kagstrøgne og brændemærkede Rasp. huus=Livsfange H. Hansen er nu paagreben igjen.
Aarhuus Stifts-Tidende, 1835-09-25
J Holbek har Natten til den 12te Septbr. tildraget sig en rædsom og afskyelig Mordbegivenhed. En Pensionist (forhen ansat ved Porcellainsfabriken i Kjøbenhavn) der i flere Aar levede der i Byen med Kone og Datter, forsøgte nemlig at myrde Konen, hvorpaa han, da han formodentlig antog Mordet for fuldbragt, aflivede sig selv. De nærmere Omstændigheder ved denne Ugierning ere følgende: Manden, nogle og 60 Aar gammel, leed af flere legemlige Smerter, der rimeligviis have bidraget til at forvirre Hovedet paa ham. Han nærede nemlig den fire Jdee, at Konen hvis eftergivende Forhold paa ingen Maade kan siges at have givet Anledning til denne ulykkelige Tanke, havde den Hensigt at rydde ham af Veien. Natten til i Søndags forlader han sit Leie, tænder Lys, forsyner sig med Kjøkkenøxen, tillaaser Dørene til sit Sovekammer, og bibringer derpaa den sovende Kone, med det Skarpe af Øxen, flere Hug i Hovedet. Umiddelbart derpaa skjærer han Halsen over paa sig selv med en Ragekniv. Han fandtes død paa Stedet, da Døren paa Datterens Anskrig, blev sprængt til det Værelse, hvor denne Mordseene foregik. Den ulykkelige Kone derimod lever endnu, men veed aldeles ikke hvad der er foregaaet, eller hvorledes hun er kommen i en saadan Tilstand. De hende tilføiede Saar skulle vel ikke være absolut dødelige, men de kan dog ikke endnu siges med Vished, om hendes Liv kan frelses." (Morderens Navn er Krane. Det er ikke umærkeligt, at han er en Broder til den bekjendte, forlængst af døde Muurmester Krane i Kjøge, der under Britternes Overfald i Aaret 1807 dræbte 2de engelske Matroser, som han greb i Tyveri paa sin Grund.)
Aarhuus Stifts-Tidende, 1835-09-25
Fra mange Egne i Sielland klages over mislykket Rapsæd. Jordlopperne have fortæret den saa aldeles, at man seer Marker paa 40 a 60 Tdr. Land, hvor der kun i en Fordybning hist og her endnu ere enkelte Planter at opdage Mange have omsaaet deres Naps tortregange, men uden Held Kun hvor den er bleven saaet i de første Dage af Juli staaer den godt. Den høieste Priis som endnu er given for den høstede Raps er 12 Rbd. pr. Tde. Hvede og Rugmarkerne fra forrige Rotation ere allevegne saa grønne, som om de kunde være meget tæt besaaede. Regnen har bragt den af Stormen afpidskede Sæd til at spire, og det bliver nu først ret klart, hvormeget Landmanden har tabt. – Paa Khvns Torv er en uhyre Conflux af Sælgende, hvisaarsag Priserne har paa nogen Tid været lidt flauere. Bygget har holdt sig stivest, og der gives endnu villigt 23 Mk. pr. Tde.
Aarhuus Stifts-Tidende, 1835-09-25
Paa Hs. K. H. Prinds Christians Fødselsdag er af Hr. Cancellieraad Hempel i Odense gjort Jndbydelse til en Stiftelse af lignende Slags som den hvormed der er gjort en saa heldig Begyndelse i Hovedstaden, og hvis Bestemmelse skulde være at yde Understøttelse til gamle trængende og værdige Haandværksmestere og disses Enker.
Aarhuus Stifts-Tidende, 1835-09-25
Den kgl. Commissarius ved Stænderforsamlingen i Itzeboe, Hr. Conferentsraad Høpp, var allerede den 16de Septbr. passeret igjennem Odense paa sin Reise til Jtzehoe.
Aarhuus Stifts-Tidende, 1835-09-25
Fra Apenrade meldes, at Amtmand v. Tillisch var den 19de Septbr. afreist derfra til Roeskilde, for der at bivaane Stænderforsamlingen som Deputeret for Færøerne.
Aarhuus Stifts-Tidende, 1835-09-25
Det smukke Rainvilleske Lokale ved Altona er i disse Dage solgt for 85,500 Mk. C. Indretningen og Vertskabet vil efter Forlydende forblive det samme som hidtil.
Aarhuus Stifts-Tidende, 1835-09-25
Fra Kjøbmand Cohn selv, der for Tiden opholder sig i Kjøbenhavn, læses nu følgende Bekjendtgjørelse: "J henved 30 Aar har jeg som Kjøbmand i Ringkjøbing været bosat og der drevet en betydelig Handel med Landets Producter. Ved denne min Virksomhed har jeg, hvilket de paalideligste Mænd have gjort sig en Glæde af at bevidne, betydeligen gavnet ikke alene Ringkjøbings nærmeste Omegn, men hele den sydvestlige Kyst af Jylland. Jmidlertid er jeg selv ved uheldige Omstændigheder, som det ikke stod i min Magt at afværge, blevet min ved Flid og Sparsommelighed erhvervede Formue berøvet. Men, med Formuen tabte jeg hverken Lyst eller Mod til at fortsætte mine for Landet gavnlige Forretninger, og søgte derfor Hielp hos mine Medborgere. Jeg søgte ikke forgjeves; thi overalt kom man mig imøde med en Velvillie, der overgik mine dristigste Forventninger. Ved den Bistand, jeg allerede har erholdt og endnu kan vente, tør jeg med Grund haabe, ligesom forhen at virke og med Taknemmelighed engang at tilbagebetale mine Medborgere de Summer, de have laant mig. – At jeg nu, fordi jeg hos Flere har søgt den Hjelp, jeg umuligen vilde kunne have erholdt hos En, ikke bør kaldes Betler, vil vist Enhver, der veed hvad dette Ord betyder, indrømme mig, og saaledes med mig foragte den, der ved et saadant Ord, hvad enten det af Ubesindighed er henkastet, eller med Overlæg er brugt, søger at nedsætte mig hos mine Medborgere, hvis Agtelse jeg altid har anseet for et af Livets største Goder, og som jeg stedse skal bestræbe mig for at vinde. M. A. Cohn, Borger og Kjøbmand i Ringkjøbing."
Aarhuus Stifts-Tidende, 1835-09-25
Kjøbenhavnsposten har - hedder det i Hempels Avis No. 151, ledsaget Hr. Cohns velunderrettede Vens bemærkninger med en Kommentar, som den neppe vil undlade at fortsætte, om Anledning videre skulde gives, og hvortil den muligen, i fornødent Fald, vil kunne erholde interessant Stof fra flere Egne i Landet."
Aarhuus Stifts-Tidende, 1835-09-25
Skifteretten i Lemvig indkalder Creditorerne i Fallitboet, efter undvegen Kjøbmand Ludvig Bjørn.
Aarhuus Stifts-Tidende, 1835-09-25
Qvartals-Coursen. for Octbr. Novbr. og Decbr. Maaneder 1835. 200 - 100 Sp. eller 200 Rbd. Sølv. Altsaa Sølv og Sedler al pari.
Aarhuus Stifts-Tidende, 1835-09-25
(J alle de Sølvbetalinger der kunne afgjøres med Rigsbanksedler, skal altsaa i bemeldte Qvartal 1 Rbd. Sølv kunne betales med 1 Rbd. Seddel.)
Aarhuus Stifts-Tidende, 1835-09-25
Rhvns Børscours den 22de Septbr. 1835. Hamb. 2 M. a vista 204. Species 204. 12 Mk. 3 3/4 s.
Aarhuus Stifts-Tidende, 1835-09-25
Kjøbenhavns Havnepriser den 19de Septbr. Hvede, holsteensk . 5 Rbd. 2 Mk. - s. a 5 Rbd. 3 Mk. - s. lollandsk . 5 – – - s. a 5 – 1 Rug, f. Provinds.. 4 – 2 – . s. a 4 – 3 – - s. Byg. . . . . . – . – - s. a 2 – – – = Havre . . . . 2 – 2 – - s. a 2 – 3 – - s. Raps . . . . . 11 – 3 – - s. a 2 – . – - s.
Aarhuus Stifts-Tidende, 1835-09-25
Ved den 1422 Trækning i Khvn, udkom følgende No.: Dødsfald. Kammerjunker Oberstlieutn. v. Rømer i Odense. Lorenz Petersen, Eier af Mørkhøigaard. Frøken Pechlin i Altona.
Aarhuus Stifts-Tidende, 1835-09-25
Reisende. Fra Aarhuus til Callundborg: Major v. Juel, Jagtjunker F. de Lichtenberg, Seminarist P. Worm, Krigsraad Toldbetjent Munch, Kjøbmand Nisted med Kone, Farver P. Wibroe, Frøken C. Wedege, Søemand J. P. Bøkker.
Aarhuus Stifts-Tidende, 1835-09-25
Bekjendtgjørelser. At vor fromme og retskafne Moder og Svigermoder, Enkemadame Nisson født Jensen, efter et kort Sygeleie, ved Døden er afgaaet den 16de dennes, i hendes 82de Aars Alder, dette bekjendtgjøre vi herved for fraværende Slægt og Venner. Lillegrundet og Veile, den 18de Septbr. 1835. Nicoline Nisson, Marie Feveile, J. J. Feveile. født Nisson.
Aarhuus Stifts-Tidende, 1835-09-25
Efter Begjæring af Magistraten og Byens Repræsentantere foretages Licitation paa Aarhuus Raadstue, Mandagen den 28de Septbr. førstk., om Formiddagen Kl. 10, hvorved opbydes Afgivelse af Magazin til Brødrug og Fourage for Hs. Kongl. Høihed Prinds Frederik Ferdinands Regiment for Tiden fra 1ste October d. A. til 1ste October 1836. Hvilket herved bekjendtgjøres. Aarhuus, den 24de Septbr. 1835. Engelsted, konst.
Aarhuus Stifts-Tidende, 1835-09-25
Efter Begjæring af Procurator Schmidt for vedkommende Udlægshaver foretages en 4de Auction i og over den Gjestgiver G. F. Petersen tilhørende Gaard Nr. 53 paa Middelgade her i Byen, med tilhørende Jnventarium, Mandagen den 12te October førstk., om Formiddagen Kl. 11; hvilket i Henhold til den i den Berlingske politiske og Avertissementstidende No. 173, 174 og 177, og Aarhuus Stiftstidende No. 114, 118 og 119, alle for dette Aar, overeensst. med Placaten af 22de April 1817 skete Bekjendtgjørelse om de afholdte 3 Auctioner, – herved kundgjøres til Efterretning saavel for Liebhavere som andre Vedkommende. Aarhuus, den 22de September 1835. Engelsted, const.
Aarhuus Stifts-Tidende, 1835-09-25
Onsdagen den 30te d. M., Kl. 10 Formiddag, bliver, ifølge det kongelige Rentekammers Ordre, foretaget Auction over endeel uvisse Gjeldsfordringer, tilhørende Stervboet efter afgangne Kammerraad og Amtsforvalter. Lund der i Byen. Auctionen holdes paa mit Contoir sammesteds, hvor Conditionerne og en Fortegnelse over de Fordringer som agtes solgte ligge til Eftersyn. Lysthavende indbydes. Skanderborg, den 7de September 1835. Blichfeldt.
Aarhuus Stifts-Tidende, 1835-09-25
Formedelst indtrufne Forhindringer kan Udleveringen af Løsøre og Effecter, som ere kjøbte og kjøbes ved Auctionen paa Rodsteenseie den 21de d. M. og følgende Dage, ikke begynde førend Mandagen den 5te n. M. og fortsættes den følgende Dag, ligesom fremdeles hver Mandag og Tirsdag i de 2 paafølgende Uger. Rodsteenseie, den 23de Septbr. 1835. Lanng.
Aarhuus Stifts-Tidende, 1835-09-25
Den 28de Septbr. kommer jeg til Horsens for at kjøbe Heste fra 4 til 6 Aar, 10 Qv. 4 T., gode store Will. Late, franske Heste. fra Frankrig.
Aarhuus Stifts-Tidende, 1835-09-25
Meget smaae runde Kakkelovne samt Taqvinduer ere i Dag arriverede, og sælges billig af Aarhuus, d. 24de Septbr. 1835. N. Malling.
Aarhuus Stifts-Tidende, 1835-09-25
Skipper N. Falslev bliver senest seilfærdig til Kjøbenhavn Torsdagen den 1ste October, og medtager Fragtgods og Passagerer.
Aarhuus Stifts-Tidende, 1835-09-25
En troe og skikkelig Dreng der har Lyst at lære Farveriet kan strax blive antaget i Lære hos Farver N. Dinesen i Skanderborg.
Aarhuus Stifts-Tidende, 1835-09-25
Vinterfoder for endeel Kreature kan erholdes paa Kalbyegaard.
Aarhuus Stifts-Tidende, 1835-09-25
Natten imellem den 18de og 19de dennes er fra min Mark bortkommet en sortbruun 8 Aars Hoppe med en liden Stierne, noget Hvidt paa den venstre Bagfod samt et Stykke af det ene Øre næsten ukjendelig. For Opdagelsen heraf loves en Douceur af undertegnede Mikkel Sørensen. Eier. i Bjergger. Hallen, den skjønne Komet, som i denne Ti gaaer forbi Solen og Jorden, oversat og med Anmærkninger forsynet af J. V. Bruun, med en kobber stukken Afbildning, faaes for 2 Mk. 8 s. i Horsens hos Bogtrykker Fogh, i Randers hos Bogh. Smith, Jessen og Warberg. og i Aarhuus hos Paa Søndag bliver for i Sommer sidste Gang Musik paa Saralyst.
Aarhuus Stifts-Tidende, 1835-09-25
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1835-09-26
No 154. Løverdagen. den 26de September. Ka Den til Forsendelse. med Brevposterne. Kongelig allernaadigst allene privilegerede. Aarhuus Vifts-Tidende.